Author: Fajtáková Silvia

Doložka
vybraných vplyvov

A.1. Názov materiálu: Návrh zákona o obmedzení používania určitých nebezpečných látok v elektrických zariadeniach a elektronických zariadeniach a o zmene a doplnení niektorých zákonov
       
Termín začatia a ukončenia PPK: -  

A.2. Vplyvy:
| Pozitívne | Žiadne | Negatívne
1. Vplyvy na rozpočet verejnej správy | | x |
2. Vplyvy na podnikateľské prostredie – dochádza k zvýšeniu regulačného zaťaženia? | | | x
3. Sociálne vplyvy | | |
– vplyvy na hospodárenie obyvateľstva, | | x |
– sociálnu exklúziu, | | x |
– rovnosť príležitostí a rodovú rovnosť a vplyvy na zamestnanosť | x | |
4. Vplyvy na životné prostredie | x | |
5. Vplyvy na informatizáciu spoločnosti | | x |

A.3. Poznámky
Bod 1.: Vplyvy na rozpočet verejnej správy nie sú uvedené a podrobnejšie kvantifikované, nakoľko zvýšenie rozpočtových prostriedkov potrebných na navýšenie pracovníkov a na samotný výkon dohľadu musia orgány dohľadu nad trhom s elektrozariadeniami  požadovať od svojich ústredných orgánov štátnej správy. Slovenská obchodná inšpekcia vyčíslila svoje rozpočtové požiadavky na  sumu 153 672 € ročne (navýšenie o 9 nových zamestnancov), pričom ďalšie náklady (približne 20 000 €) si vyžaduje odber vzoriek a ich skúšky a Štátny ústav na kontrolu liečiv požaduje zvýšenie rozpočtu o  220 370 €. Ministerstvo životného prostredia SR nemôže navyšovať rozpočet subjektom, ktoré nie sú jej rozpočtovými organizáciami. 
Bod 2.: Smernica rozširuje počet látok, ktorých výskyt vo výrobkoch sa má obmedziť. Predpokladá sa zvýšenie administratívnej záťaže podnikov v súvislosti so žiadosťami o výnimku (udelenie, predĺženie, obmedzenie) pri určitých nebezpečných látkach pri niektorých elektrozariadeniach.

Bod 3.: Týka sa zamestnanosti. Potreba hľadania nových produktových riešení podporí inovácie 
a tvorbu špecializovaných pracovných miest (veda a výskum v podnikoch)

A.4. Alternatívne riešenia

Smernica nepripúšťa alternatívne riešenie. Pripúšťa len výnimky. 

A.5. Stanovisko gestor

Vplyvy na podnikateľské prostredie
Vplyvy na podnikateľské prostredie

3.1. Ktoré podnikateľské subjekty budú predkladaným návrhom ovplyvnené a aký je ich počet?

Predpokladá sa, že dotknutí budú najmä výrobcovia, dovozcovia a distribútori / predajcovia elektrických a elektronických zariadení (vysokošpecializovaných produktov ako sú zdravotné pomôcky a monitorovacie, laboratórne prístroje, a pod.)

Dotknuté budú malé a stredné podniky viac ako veľké spoločnosti z dôvodu všeobecne menšej schopnosti prispôsobovať sa podmienkam na trhu.

3.2. Aký je predpokladaný charakter a rozsah nákladov a prínosov?

Náklady na strane výrobcov: odhad sa pohybuje od menej ako 1,5% pri nezdravotných elektrozariadeniach až po 7 – 10% z obratu z predaja pri nových vysoko-komplexných výrobkoch. Pri úprave existujúcich výrobkov 1-10% obratu. Je to odhad Európskej komisie. Working Staff Document - zhrnutie  posúdenia  vplyvu, nie však konkrétne pre Slovensko. Veľkú časť týchto nákladov je možné prisúdiť dlhému vývojovému, testovaciemu a schvaľovaciemu procesu.

Náklady na stratených príležitostiach v dôsledku predčasného stiahnutia produktov z predaja a užívania - pred ukončením ich doby životnosti.

3.3. Aká je predpokladaná výška administratívnych nákladov, ktoré podniky vynaložia v súvislosti s implementáciou návrhu? | Bez odhadu

3.4. Aké sú dôsledky pripravovaného návrhu pre fungovanie podnikateľských subjektov na slovenskom trhu (ako sa zmenia operácie na trhu?)

Predpokladá sa zvýšenie nákladov z dôvodu zosúladenia so štandardmi stanovenými smernicou (veda a výskum, redizajn a modifikácia produktov, náklady dodržania dohôd o uplatnení smernice, atď.).

V prípade výrobkov s krátkym životným cyklom môže byť proces udeľovania výnimiek príliš zdĺhavý.

Zároveň však všetky subjekty v EU budú postihnuté rovnako. Vďaka harmonizácii podmienok sa zvýši aj spotrebiteľská istota.

Zákon môže pôsobiť ako podnet k zvýšeniu inovácie podnikateľských subjektov.

3.5. Aké sú predpokladané spoločensko – ekonomické dôsledky pripravovaných regulácií?

Hrozba premiestnenia prevádzok výrobcov do inej krajiny – strata globálneho pozitívneho vplyvu na zdravie a životné prostredie.

Negatívny dopad, to bude mať na typy EEZ, ktoré budú môcť byť podrobené procesu prípravy na opätovné použitie. V súčasnosti sa pracuje na kritériách pre OEEZ, ktoré budú môcť byť podrobené procesu prípravy na opätovné použitie a na kritériách pre organizácie, ktoré budú chcieť vykonávať prípravu na opätovné použitie.

Zvýšené zaťaženie verejných financií v dôsledku monitorovania uplatnenia a dodržania zákona – dotknutým subjektom bude Slovenská obchodná inšpekcia.

Z dôvodu zvýšenia nákladov na strane ponuky, a teda zvyšovania konečnej ceny výrobkov, môže mať smernica negatívny dopad na domáci dopyt po výrobkoch s neelastickým dopytom.

Sociálne vplyvy -  vplyvy na hospodárenie obyvateľstva, sociálnu exklúziu, rovnosť príležitostí a rodovú rovnosť  a na zamestnanosť
Sociálne vplyvy predkladaného materiálu -  vplyvy na hospodárenie obyvateľstva, sociálnu exklúziu, rovnosť príležitostí a rodovú rovnosť a vplyvy na zamestnanosť
4.1. Identifikujte vplyv na hospodárenie   domácností a špecifikujte ovplyvnené skupiny domácností, ktoré budú pozitívne/negatívne ovplyvnené. | Bez odhadu
Kvantifikujte: | Bez odhadu
- Rast alebo pokles príjmov/výdavkov            na priemerného obyvateľa |

- Rast alebo pokles príjmov/výdavkov                  za jednotlivé ovplyvnené  skupiny domácností
- Celkový počet obyvateľstva/domácností ovplyvnených predkladaným materiálom

4.2. Zhodnoťte kvalitatívne (prípadne kvantitatívne) vplyvy na prístup k zdrojom, právam, tovarom a službám u jednotlivých ovplyvnených skupín obyvateľstva. | Bez odhadu

4.3.  Zhodnoťte vplyv na rovnosť príležitostí:

Zhodnoťte vplyv na rodovú rovnosť.

Bez vplyvu

4.4. Zhodnoťte vplyvy na zamestnanosť.

Aké sú  vplyvy na zamestnanosť ?

Ktoré skupiny zamestnancov budú ohrozené schválením predkladaného materiálu ?

Hrozí v prípade schválenia predkladaného materiálu hromadné prepúšťanie ?

Pozitívny dopad na inovácie v podnikoch a v súvislosti s tým podpora vzniku niektorých špecializovaných pracovných miest.

Nepočíta sa s tým, že by niektoré skupiny boli nadmerne ohrozené.

Nie

Vplyvy na životné prostredie
Životné prostredie

5.1.  Ktoré zložky životného prostredia (najmä ovzdušie, voda, horniny, pôda, organizmy) budú návrhom ovplyvnené a aký bude ich vplyv (pozitívny alebo negatívny)?

Zníženie zdravotných rizík pracovníkov vo výrobe a v recyklačných podnikoch. V konečnom dôsledku však aj celej populácie.
Zvýšená spotreba energie kvôli využívaniu bezolovnatých materiálov pri spájkovaní, ktoré majú vyšší bod topenia. Táto zvýšená spotreba energie bude mať za dôsledok ďalšie CO2 emisie.

Z dôvodu využívania bezolovnatých materiálov sa môže zvýšiť spotreba/ ťažba, resp. získavanie iných surovín (striebro, meď, ) zvýšenou mierou recyklácie OEEZ a ich opätovným vrátením do výrobného cyklu výroby EEZ.

Predčasný vznik odpadu z elektrických a elektronických zariadení, ktoré budú môcť byť využívané len počas limitovanej doby, prípadne budú musieť byť zlikvidované ešte pred ukončením životného cyklu.

5.2. Bude mať navrhovaný materiál vplyv na chránené územia a ak áno aký? | Nie

5.3. Bude mať návrh vplyv na životné prostredie presahujúce štátne hranice?

Vzhľadom na to, že účinky perzistentných látok ako vedľajších produktov priemyselných procesov  presahujú hranice, spoločný krok Európskeho spoločenstva k obmedzeniu ich prítomnosti v produktoch môže viesť k cieľu účinnejšie než iniciatíva jednotlivých štátov.

Vyradené zdravotnícke a laboratórne prístroje sú často predávané do tretích krajín, po zavedení smernice budú mať predávané zariadenia s nižším obsahom nebezpečných látok  pozitívny vplyv na životné prostredie v globálnom hľadisku.

Hrozba premiestnenia prevádzok výrobcov do inej krajiny – strata globálneho pozitívneho vplyvu na zdravie a životné prostredie.